CMC คว้า 2 รางวัลออกแบบอาคารอนุรักษ์พลังงาน เล็งเปิดตัว “เดอะ คิวเว่ ติวานนท์” ส.ค.นี้
CMC คว้า 2 รางวัลออกแบบอาคารอนุรักษ์พลังงาน เล็งเปิดตัว “เดอะ คิวเว่ ติวานนท์” ส.ค.นี้
CMC คว้า 2 รางวัลออกแบบอาคารอนุรักษ์พลังงาน เล็งเปิดตัว “เดอะ คิวเว่ ติวานนท์” ส.ค.นี้
23 ก.ค. 2562

นายแพทย์วิเชียร แพทยานันท์ ประธานเจ้าหน้าที่บริหาร บริษัท เจ้าพระยามหานคร จำกัด (มหาชน) หรือ CMC กล่าวว่า บริษัทมีความยินดีและรู้สึกเป็นเกียรติที่ได้รับรางวัลการออกแบบอาคารเพื่อการอนุรักษ์พลังงานประจำปี 2562 จากกระทรวงพลังงาน ถึง 2 โครงการ คือ 1.โครงการ เดอะ คิวเว่ (The Cuvee) สถานีแยก ติวานนท์ ได้รับรางวัลการออกแบบอาคารเพื่อการอนุรักษ์พลังงานระดับดีมาก ซึ่งมีค่าประหยัดพลังงานถึง 59% เมื่อเทียบกับอาคารอ้างอิง
และ 2. โครงการ เดอะ เครฟ  ริเวอร์ไลน์ (The Clev Riverline) เจ้าพระยา วงศ์สว่าง ได้รับรางวัลการออกแบบอาคารเพื่อการอนุรักษ์พลังงานระดับดี ซึ่งมีค่าประหยัดพลังงาน 45% เมื่อเทียบกับอาคารอ้างอิง
สำหรับความสำเร็จครั้งนี้เกิดจากความมุ่งมั่นของ CMC ที่มีความพิถีพิถันในการออกแบบ มีการวิจัยข้อมูลความต้องการของ. ผู้พักอาศัยและมีการประเมินการเปลี่ยนแปลงของวัสดุที่ใช้ในการออกแบบมาเป็นเวลานานหลาย ๆ ปี
ทั้งนี้ยังมีการยึดมั่นในการพัฒนาอสังหาริมทรัพย์ที่อนุรักษ์พลังงาน และเพิ่มประสิทธิภาพด้านการบริหารจัดการพลังงาน ภายในอาคาร โดยป้องกันให้ความร้อนเข้าตัวอาคารได้น้อยที่สุด และออกแบบโดยคำนึงถึงทิศทางลมและแสงสว่าง เพื่อให้ภายในอาคารมีแสงสว่างและมีความเย็นสบาย อากาศถ่ายเท ปลอดโปร่งเพื่อเป็นการประหยัด พลังงาน อย่างยั่งยืน
โดยนับเป็นอีกก้าวของบริษัท ที่พัฒนา โครงการต่างๆ จนได้รับรางวัลมากมาย ซึ่งโครงการ เดอะ คิวเว่ (The Cuvee) สถานีแยกติวานนท์ จะมีการเปิดตัวอย่างเป็นทางการภายในสิงหาคมนี้ ปัจจุบันมียอดจอง ถึง 40% ซึ่งโครงการ เดอะ คิวเว่ สถานีแยกติวานนท์ เป็น ลักชัวรี่ คอนโดมีเนียม แห่งแรกในย่าน ติวานนท์ จำนวน 421 ยูนิต 33 ชั้น โดยนำเสนอคอนเซ็พท์ใหม่ เป็นคอนโดมิเนียม สไตล์โรงแรม กับการใช้ชีวิตที่เหนือระดับและตั้งอยู่ ติดกับสถานี MRT ติวานนท์ ให้ความสะดวกสูงสุดในการเดินทาง
นอกจากนี้ยังได้รับรางวัลระดับชาติ หลายรางวัล อาทิ รางวัลชนะเลิศการออกแบบสถาปัตยกรรมยอดเยี่ยม (Best Condo Architectural Design Thailand), รางวัลชนะเลิศ การออกแบบสถาปัตยกรรมยอดเยี่ยม (Best Affordable Condo Architectural Design Thailand) และรางวัลยกย่องพิเศษ
คอนโดมิเนียมด้านการออกแบบตกแต่งภายใน กรุงเทพฯ (Highly Commended: Best Condo Interior Design Bangkok ) ขณะที่โครงการ เดอะ เครฟ  ริเวอร์ไลน์ ( The Clev Riverline) เจ้าพระยา วงศ์สว่าง ซึ่งได้รับรางวัลการออกแบบอาคารเพื่อการอนุรักษ์พลังงาน ระดับดี จะเปิดตัวอย่างเป็นทางการไตรมาส 4 นี้
โดยบริษัทฯเชื่อมั่นว่า ในครึ่งปีหลังเศรษฐกิจของไทยจะปรับตัวดีขึ้นโดยมีการลงทุนพื้นฐานในระบบสาธารณูปโภคต่างๆจากภาครัฐมีการเชื่อมโยงภูมิภาคต่างๆเข้าด้วยกันรวมถึงกรุงเทพด้วย ทำให้เกิดดีมานด์ใหม่ๆขึ้น และมีโอกาสทางการตลาดมากขึ้น
อนึ่ง CMC ประสบความสำเร็จในการพัฒนาโครงการที่พักอาศัยโดยเฉพาะที่อยู่อาศัยแนวสูงมากว่า 24 ปี มีการดำเนินการที่ครบวงจรครอบคลุมถึงตั้งแต่ต้นน้ำจนถึงปลายน้ำ คืองานบริหาร การก่อสร้างการผลิตวัสดุและอุปกรณ์ก่อสร้างต่างๆ อาทิ แผ่นอาคารสำเร็จรูปภายนอก เฟรมกระจกและประตู อลูมิเนียมและผนังอาคารภายใน การผลิตเฟอร์นิเจอร์บิลด์อิน และการจัดหาอุปกรณ์ เพื่อใช้และสร้างมูลค่าเพิ่มใน โครงการ การตลาดและงานขาย การบริหารหลังการขาย และการบริหารอาคาร ทำให้สามารถรักษาอัตรากำไรขั้นต้น ในระดับ 40% ตลอด 10 ปีที่ผ่านมา